open-index/open-wikipedia-markdown huggingface dataset:
தியாகராசர் பல்தொழில்நுட்பக் கல்லூரி, அழகப்பாநகர்

**தியாகராசர் பல்தொழில்நுட்பக் கல்லூரி, அழகப்பாநகர்** (*Thiagarajar Polytechnic College, Alagappanagar*) என்பது கேரள மாநிலம், திருச்சூர் மாவட்டத்தில் உள்ள அரசு உதவி பெறும் தொழிற்கல்வி நிறுவனம் ஆகும். சிறந்த கல்வியாளர் மற்றும் பரோபகாரர் அழகப்பச் செட்டியாரால் தொடங்கப்பட்டது இக்கல்லூரி. இவர் தமிழ்நாடு மற்றும் கேரளாவில் பல கல்வி நிறுவனங்களைத் தொடங்கியுள்ளார். இது 1956-ல் இந்தியாவின் முதல் பிரதமரான பண்டித ஜவகர்லால் நேருவால் அனுமதியளிக்கப்பட்டு இந்தியாவின் முதல் உதவி பெறும் பல்தொழில்நுட்ப நிறுவனமாகும். இந்நிறுவனம் இப்போது திருச்சூர் மறைமாவட்டத்தின் புரவலர் திட்டத்தின் கீழ் உள்ளது. இது கேரள அரசின் தொழில்நுட்பக் கல்வித் துறையின் கீழ் செயல்படுகிறது.

## கல்லூரியின் வரலாறு
இடது|thumb| கல்லூரி நுழைவு வாயில்
தியாகராசர் பல்தொழில்நுட்பக் கல்லூரி 1956-ல் 30 மாணவர்களுடன் குடிமைப் பொறியியல் பட்டயப் படிப்புடன் தொடங்கப்பட்டது. 1961-ல் கே. தியாகராஜன் செட்டியார் இந்நிறுவனப் பொறுப்பினை ஏற்று கே. மேனன் என்பவரை முதல்வராக நியமித்தார். இவரைத் தொடர்ந்து 1971-ல் என். பாவேந்திரநாதன் முதல்வராகப் பொறுப்பேற்றார். 1980-81ஆம் ஆண்டில் இந்நிறுவனம் திருச்சூர் மறைமாவட்டத்தின் கீழ் எடுக்கப்பட்டது. முதல்வராக ரு. பிரான்சிசு சி ஜோசபும் நிர்வாகத் தலைவராக அருட்தந்தை ஜோசப் காக்கச்சேரியும் பொறுப்பேற்றனர். எம். டி. தேவயானி 1996-1999ல் முதல்வராக இருந்தார். அரசு குழுத்தலைவராக அருட்தந்தை லாரன்ஸ் ஒல்லங்கல் பணியாற்றினார். 2000 ஆம் ஆண்டில் முதல்வராக கே. கே. சகாதேவன் பொறுப்பேற்றார். 2004 முதல் அன்னா டெர்ஜி முதல்வராகப் பொறுப்பேற்றார். 2016-ல் இக்கல்லூரியின் 60 ஆண்டு விழா கொண்டாடப்பட்டது. இதனை ஈ. சிறீதரன் துவக்கிவைத்தார்.

## படிப்புகள்
### முழு நேர படிப்புகள் (காலம் 3 ஆண்டுகள்)
* இயந்திரப் பொறியியல்
* மின்பொறியியல்
* பொதுப் பொறியியல்

### குறுகிய கால படிப்புகள் (காலம் 6 மாதங்கள்)
* கணினி

## மேற்கோள்கள்

## வெளி இணைப்புகள்
* அதிகாரப்பூர்வ கல்லூரி இணையதளம்
* விக்கிமேபியா கல்லூரி

பகுப்பு:கேரளத்தில் கல்வி
பகுப்பு:திருச்சூர் மாவட்டம்
சுரங்கங்கள் அமைச்சகம்

**சுரங்க அமைச்சகம்** என்பது இந்திய அரசின் அமைச்சகஙகளில் ஒன்றாகும். இந்தியாவில் சுரங்கங்கள் தொடர்பான சட்டங்களை உருவாக்குவதற்கும், நிர்வாகத்துக்கும் முதன்மை அமைப்பாக இந்த அமைச்சகம் செயல்படுகிறது. அமைச்சகத்தின் கேபினெட் அமைச்சர் பிரகலாத ஜோஷி சூன் 2019 முதல் பணியாற்றி வருகிறார்.

## செயல்பாடுகள்
சுரங்கம் மற்றும் உலோகவியலில் பயன்படுத்தப்படும் கனிமங்களை (இயற்கை எரிவாயு மற்றும் பெட்ரோலியம் தவிர) ஆய்வு செய்வதற்கும் சுரங்க அமைச்சகம் பொறுப்பாகும். சுரங்கங்கள் மற்றும் கனிமங்கள் (வளர்ச்சி மற்றும் ஒழுங்குமுறை) சட்டம், 1957 (எம்எம்டிஆர் சட்டம்) நிர்வாகத்திற்காக அலுமினியம், தாமிரம், துத்தநாகம், ஈயம், தங்கம், நிக்கல் போன்ற இரும்பு அல்லாத உலோகங்களையும், நிலக்கரி மற்றும் பழுப்பு நிலக்கரி போன்றவைகளை இது சுரங்கங்களில் தேடுகிறது.  ஒரு தலைமைஅலுவலகம், ஒரு துணை அலுவலகம், மூன்று பொதுத்துறை நிறுவனங்கள் (*PSU*), மூன்று தன்னாட்சி அமைப்புகள் மற்றும் சுரங்க அமைச்சகத்தின் ஆதரவின் கீழ் செயல்படும் கூடுதல் முகமைகள் உள்ளது.

## இணைக்கப்பட்ட அலுவலகங்கள்
* இந்திய புவியியல் ஆய்வு மையம், கொல்கத்தா 
* இந்தியச் சுரங்க பணியகம், நாக்பூர்
### பொதுத்துறை நிறுவனங்கள்
* தேசிய அலுமினிய நிறுவனம் (நால்கோ), புவனேஸ்வர்
* இந்துஸ்தான் காப்பர் லிமிடெட் (*HCL*), கொல்கத்தா
* கனிம ஆய்வு மற்றும் ஆலோசனை நிறுவனம் (*MECL*), நாக்பூர்
### தன்னாட்சி அமைப்புகள்
* ஜவகர்லால் நேரு அலுமினியம் ஆராய்ச்சி மேம்பாடு மற்றும் வடிவமைப்பு மையம் (*JNARDDC*), நாக்பூர்
* தேசிய பாறை இயந்திரவியல் நிறுவனம் (*NIRM*), கோலார்
* தேசிய சுரங்கத் தொழிலாளர்கள் நல நிறுவனம்  (*NIMH*), நாக்பூர்
## இதனையும் காண்க
* இந்திய அரசு அமைச்சகங்களின் பட்டியல்
## மேற்கோள்கள்

பகுப்பு:இந்திய அமைச்சகம்
நாராயண் ரானே

**நாராயண் ரானே** (*Narayan Rane*) (பிறப்பு: 10 ஏப்ரல் 1952), மகாராட்டிர மாநிலத்தைச் சேர்ந்த அரசியல்வாதியும்,  13வது மகாராஷ்டிரா முதலமைச்சரும், தற்பொது இந்திய அரசின் குறு, சிறு, நடுத்தர தொழில்கள் அமைச்சரும் ஆவார்.

இவர் முதலில் 1968 முதல் 2005 முடிய சிவசேனா கட்சியின் அரசியல்வாதியாக வளர்ந்து, பின்னர் 2005 முதல் 2017 முடிய இந்திய தேசிய காங்கிரசு கட்சியில் இணைந்தார். பின்னர் 2017-2019களில் மகாராஷ்டிரா சுவாபிமான் கட்சியை நிறுவினார். 2019இல் பாரதிய ஜனதா கட்சியில் இணைந்தார்.நரேந்திர மோதியின் இரண்டாம் அமைச்சரவையில்  7 சூலை 2021 முதல் குறு, சிறு, நடுத்தர தொழில்கள் அமைச்சராக உள்ளார்.

## இதனையும் காண்க
* குறு, சிறு, நடுத்தர தொழில்கள் அமைச்சகம்
## மேற்கோள்கள்

பகுப்பு:மராத்தியர்கள்
பகுப்பு:மகாராட்டிர மாநில முதலமைச்சர்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
பகுப்பு:18ஆவது மக்களவை உறுப்பினர்கள்
மலேசிய குடிவரவு துறை

**மலேசிய குடிவரவு துறை** (மலாய்: *Jabatan Imigresen Malaysia*; ஆங்கிலம்: *Immigration Department of Malaysia*) என்பது மலேசிய குடிமக்கள் (*Malaysian Citizens*), நிரந்தர குடியிருப்பாளர்கள் (*Permanent Residents*) மற்றும் வெளிநாட்டு வருகையாளர்களுக்கு (*Foreign Visitors*) சேவைகளை வழங்கும் மலேசிய நடுவண் அரசாங்கத்தின் ஓர் அரசு நிறுவனமாகும். 

இந்தத் துறை மலேசிய உள்துறை அமைச்சின் (*Ministry of Home Affairs Malaysia*) கீழ் செயல்படுகிறது.

## பொது
### முக்கியப் பொறுப்புகள்

* கடவுச் சீட்டுகள் (*Passports*), பயண ஆவணங்கள் (*Travel Documents*), விசாக்கள் (*Visas*), கடவுச்சீட்டு அனுமதிகளை (*Passes and Permits*) வழங்குதல். 

* அங்கீகரிக்கப்பட்ட நுழைவு இடங்களிலும்; மற்றும் வெளியேறும் இடங்களிலும்; மக்கள் நடமாட்டத்தை நிர்வகித்தல் மற்றும் கண்காணித்தல்

* குடியேற்றச் சட்டம் 1959/63 (*Immigration Act 1959/63*); மற்றும் கடவுச்சீட்டுகள் சட்டம் (*1966 Passport Act 1966*) உட்பட அனைத்துக் குடியேற்றச் சட்டங்களையும் அமல்படுத்துதல்

## வரலாறு

மலேசிய குடிவரவுத் துறையின் முதல் தலைமையகம்  1947-ஆம் ஆண்டில் பினாங்கில் நிறுவப்பட்டது. 

குடிவரவுத் துறையின் தலைமையகம்; செப்டம்பர் 2004 வரை கோலாலம்பூர் மாநகர்ப் பகுதிக்குள் பலமுறை; பல இடங்களில் மாற்றப்பட்டது. கடைசியாக புத்ராஜெயாவின் கூட்டரசு அரசாங்க நிர்வாகப் பகுதிக்கு மாற்றப்பட்டது.

## மேற்கோள்கள்

## வெளி இணைப்புகள்
* The official website of the Immigration Department of Malaysia

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
இராமானுசன் கணித பூங்கா

**இராமானுசன் கணித பூங்கா** (*Ramanujan Math Park*) என்பது ஆந்திரப் பிரதேசத்தின் சித்தூரில் உள்ள குப்பத்தில் அமைந்துள்ள அகத்தியர் வளாக படைப்பாற்றல் ஆய்வகத்தில் உள்ள கணிதக் கல்விக்காக அர்ப்பணிக்கப்பட்ட இந்திய அருங்காட்சியகம் மற்றும் செயல்பாட்டு மையமாகும். இது அருகிலுள்ள சென்னை மாநிலத்தை (தமிழ்நாடு) சேர்ந்த இந்தியக் கணிதவியலாளர் சீனிவாச இராமானுசன் (1887-1920) நினைவாகப் பெயரிடப்பட்டது. இது அகத்திய பன்னாட்டு அறக்கட்டளை மற்றும் கயனோம் என்ற இலாப நோக்கற்ற நிறுவனங்களின் கூட்டுத் திட்டமாகும்.

அகத்தியர் கற்பித்தல் முறைகளுக்குப் பெயர் பெற்றது மற்றும் கணித பூங்கா இந்த பாரம்பரியத்தைப் பின்பற்றுகிறது. பூங்காவில் உட்புற மற்றும் வெளிப்புற கண்காட்சிகள் மற்றும் ஊடாடும் தொடுதிரை நிலையங்கள் உள்ளன. இவை அனைத்தும் கணித அனுபவத்தை மேம்படுத்த வடிவமைக்கப்பட்டுள்ளது. இந்த கணிதப் பூங்கா அனுபவத்தை இந்தியாவில் பிற இடங்களில் உள்ள அரசு நடத்தும் பள்ளிகளிலும் ஏற்படுத்தும் திட்டம் உள்ளது.

## வரலாறு
இராமானுசன் கணிதப் பூங்காவானது, சுஜாதா ராம்துரை மற்றும் அவரது கணவர் சீனிவாசன் ராம்துரை மற்றும் அருகிலுள்ள கோலாரில் உள்ள இந்தியக் கணிதத் தொடர்பாளர் வி. எஸ். எஸ். சாசுதிரியால் உருவாக்கப்பட்டு, ஓரளவு நிதியளிக்கப்பட்டுச் செயல்படுத்தப்பட்டது. இது 2017 திசம்பர் 22, இராமானுசன் பிறந்த நாளில் தேசிய கணித நாளில் துவக்கிவைக்கப்பட்டது.

## மேற்கோள்கள்

## வெளி இணைப்புகள்

* அகத்திய பன்னாட்டு அறக்கட்டளை: அதிகாரப்பூர்வ இணையதளம்
* இராமானுசன் கணித பூங்கா - அகத்தியர் வளாக படைப்பாற்றல் ஆய்வக வீடியோ
பகுப்பு:இந்தியாவிலுள்ள அறிவியல் அருங்காட்சியகங்கள்
பகுப்பு:இராமானுசன்
ராஞ்சி அறிவியல் மையம்

**ராஞ்சி அறிவியல் மையம்** (*Ranchi Science Centre*) இந்தியாவின் சார்க்கண்டு மாநிலத்தில் உள்ள முதல் அறிவியல் காட்சியகம் ஆகும். சார்க்கண்டு அரசின் அறிவியல் மற்றும் தொழில்நுட்பத் துறையின் அறிவியல் மற்றும் தொழில்நுட்பத்திற்கான சார்கண்டு மன்றத்தின் கீழ் உள்ளது. மூலதனச் செலவில் ராஞ்சி நகரை ஒட்டியுள்ள தாகூர் மலைக்கு அருகில் உள்ள சிரௌண்டி கிராமத்தில், சார்கண்டு அரசால் வழங்கப்பட்ட 13 ஏக்கர் நிலப்பரப்பில் 42,000 சதுர மீட்டர் பரப்பளவில் மூன்று நிரந்தர கருப்பொருள் காட்சியகங்களைக் கொண்டு இந்த மையம் அமைக்கப்பட்டுள்ளது. ரூ. 87.5 கோடி அல்லது $1,374,494 செலவினை சார்கண்டு அரசும் இந்திய அரசும் சமமாகப் பகிர்ந்து கொண்டது. இந்த அறிவியல் மையத்தை தேசிய அறிவியல் அருங்காட்சியகங்கள் சபை உருவாக்கியுள்ளது. இது இந்தியா அரசின் கலாச்சார அமைச்சகத்தின் ஒரு பிரிவாகும். இந்த மையம் 29 நவம்பர் 2010 அன்று முதல்வர் அருச்சுன் முண்டாவால் திறந்து வைக்கப்பட்டது.
thumb| சார்கண்டு வளங்கள் - ராஞ்சி அறிவியல் மையம்

## காட்சியகங்கள்

* வேடிக்கை அறிவியல்
* அறிவியல் விடயங்கள் செயல்பாட்டு பகுதி
* சார்கண்டு செல்வம்

## அறிவியல் பூங்கா
சுமார் 8 ஏக்கர் பரப்பளவில், வரலாற்றுக்கு முந்தைய விலங்குகள், எளிய இயந்திரங்கள், ஒலி, ஒளியியல், ஊசல் மற்றும் நிலையான மாதிரிகள் ஆகியவற்றில் பல ஊடாடும் கண்காட்சிகள் உள்ளன.

## மற்ற வசதிகள்
* முப்பரிமாண காட்சியகம்
* கலையரங்கம்
* வாகன நிறுத்தம்
* குழந்தைகளுக்கான அறிவியல் காட்சியகம்
* கணினி கூடம்
* மாநாட்டு அறை
* கண்காட்சி வளர்ச்சி ஆய்வகம்
* அலுவலகம்
* அறிவியல் விளக்கப் பகுதி
* அறிவியல் நூலகம்
* *தாரமண்டலம்* அல்லது குவிமாடம் கையடக்க கோளரங்கம்
* தற்காலிக கண்காட்சி கூடம்

## மேற்கோள்கள்

பகுப்பு:இந்தியாவிலுள்ள அறிவியல் அருங்காட்சியகங்கள்
பகுப்பு:சார்க்கண்டு
குறு, சிறு, நடுத்தரத் தொழில்கள் அமைச்சகம்

**குறு, சிறு மற்றும் நடுத்தரத் தொழில்கள் அமைச்சகம்** என்பது இந்திய அரசின் அமைச்சகம் ஆகும். இது இந்தியாவில் உள்ள குறு, சிறு மற்றும் நடுத்தர நிறுவனங்கள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கான உச்ச நிர்வாக அமைப்பாகும். குறு, சிறு மற்றும் நடுத்தர தொழில் துறை அமைச்சர் ஜீதன் ராம் மாஞ்சி ஆவார்.

## வரலாறு
சிறுதொழில் மற்றும் வேளாண் மற்றும் கிராமப்புற தொழில்கள் அமைச்சகம் அக்டோபர் 1999இல் உருவாக்கப்பட்டது. செப்டம்பர் 2001இல் இந்த அமைச்சகம் சிறுதொழில் அமைச்சகம் மற்றும் வேளாண் மற்றும் கிராமப்புற தொழில் அமைச்சகம் என இரண்டாகப் பிரிக்கப்பட்டது. 9 மே 2007 அன்று குறு, சிறு மற்றும் நடுத்தர தொழில்கள் அமைச்சகம் நிறுவப்பட்டது.

## வழங்கும் சேவைகள்
* குறு, சிறு மற்றும் நடுத்தரத் தொழில் முனைவோர் மேம்பாட்டுக்கான கருவிகள், பயிற்சிக்கான வசதிகள் வழங்குதல்
* திட்டம் மற்றும் தயாரிப்பு விவரங்களை தயாரித்தல்
* தொழில்நுட்ப மற்றும் நிர்வாக ஆலோசனை வழங்குதல்
* ஏற்றுமதிக்கான உதவி செய்தல்
* மாசு மற்றும் ஆற்றல் தணிக்கை
இது பொருளாதார தகவல் சேவைகள், மேம்பாட்டிற்கான கொள்கை உருவாக்கத்தில் அரசுக்கு ஆலோசனை வழங்குகிறது. கள அலுவலகங்கள் மத்திய மற்றும் மாநில அரசுகளுக்கு இடையே பயனுள்ள இணைப்புகளாகவும் செயல்படுகின்றது.
### தொடர்புடைய அமைப்புகள்
* MSME-எம் எஸ் எம் இ தொழில்நுட்ப மையம், பட்டி சோலான் 
* மத்தியா கருவிகள் நிறுவனம் லூதியானா
* மத்திய கருவி விரிவாக்க மையம், நிலோக்கேரி
* இந்தோ-டானிஷ் கருவிகள் மையம், ஜாம்செட்பூர் 
* ஒருங்கிணைந்த பயிற்சி மையம், நிலோக்கேரி
## பணிகள்
இது மாநில அரசின் நிதியுதவியுடன் கைவினைஞர்கள் மற்றும் தொழிலாளர்களுக்கு தொழில்நுட்ப பயிற்சி அளிக்கிறது. இது பல்வேறு வளர்ச்சி நிறுவனங்களில் ஈடுபட்டுள்ள விரிவாக்க அலுவலர்களுக்கு பயிற்சி அளிக்கவும் ஏற்பாடு செய்கிறது. இது பட்டம்/பட்டயப் பொறியாளர்களுக்கான கோடைகால பயிற்சி திட்டங்களை வழங்குகிறது.
## மைய அமைப்புகள்
* காதி மற்றும் கிராமத் தொழில்கள் ஆணையம்   
* அமைப்புசாரா தொழில்முனைவோர் தேசிய ஆணையம் 
* தேசிய சிறு தொழில்கள் நிறுவனம் 
* தேசிய தலைமைத்துவப் பள்ளி 
* குறு, சிறு மற்றும் நடுத்தர தொழில் நிறுவனங்களின் தேசிய நிறுவனம்
* தேசிய தொழில்முனைவோர் & சிறு வணிகர்கள் மேம்பாட்டு நிறுவனம்  

## முன்னெடுப்புகள்
### பிரதம அமைச்சர் வேலைவாய்ப்பு உருவாக்கல் திட்டம்
2008-09ஆம் ஆண்டில் குறு, சிறு நிறுவனங்களை நிறுவுவதன் மூலம் நாட்டில் சுய வேலைவாய்ப்பை மேம்படுத்துவதற்கான திட்டமாக தொடங்கப்பட்டது. இது கடனுடன் இணைக்கப்பட்ட மானியத் திட்டமாகும். இதில் உற்பத்தித் துறைக்கு 25 இலட்சம் மற்றும் சேவைத் துறைக்கு 1000 இலட்சம் வரை  தகுதியான பயனாளிகளுக்கு கடன்கள் வழங்கப்படும். இதற்காக 35% வரை மானியம் வழங்கப்படுகிறது.

காதி மற்றும் கிராமத் தொழில்கள் ஆணையம் மூலம் தேசிய அளவில் ஊரகப் பகுதிகளில் உள்ள தனி நபர்கள், பதிவு செய்யப்பட்டச் சங்கங்கள் மற்றும் தொண்டு நிறுவங்களுக்கு உற்பத்தித் தொழில் செய்ய கடனுடன் கூடிய மானியத் தொகை வழங்கப்படுகிறது.
## இதனையும் காண்க
* காதி மற்றும் கிராமத் தொழில்கள் ஆணையம்
* இந்திய அரசு அமைச்சகங்களின் பட்டியல்

## மேற்கோள்கள்

பகுப்பு:குறு, சிறு, நடுத்தரத் தொழில்கள் அமைச்சகம்
பாரதி (தமிழ் நடிகை)

**பாரதி** என்பவர் தமிழ் திரையுலக நடிகை ஆவார். இவர் தமிழ் மற்றும் மலையாளத் திரைப்படங்களில் நடித்துள்ளார். இவர் ஜெயா தொலைக்காட்சி, சன் தொலைக்காட்சி தொடர்களிலும் நடித்துள்ளார்.

இவர் 2007 இல் பத்மாமகன் இயக்கத்தில் அம்முவாகிய நான் திரைப்படத்தில் நடித்தமைக்காக அறியப்படுகிறார்.

## திரைப்படவியல்
; திரைப்படம்
**குறிப்பில் மற்ற மொழி படங்கள் குறிப்பிடப்பட்டுள்ளது.*

; தொலைக்காட்சி
**ருத்ரம்* (ஜெயா தொலைக்காட்சி)
**[[அதே கண்கள் (ஜெயா தொலைக்காட்சித் தொடர்)|அதே கண்கள்]]* (ஜெயா தொலைக்காட்சி)
* கல்யாணி (சூர்யா தொலைக்காட்சி)
**சொந்த பந்தம்* (சன் தொலைக்காட்சி)

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:தூத்துக்குடி மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:1951 பிறப்புகள்
மண்டல அறிவியல் மையம், சாலக்குடி

**மண்டல அறிவியல் மையம், சாலக்குடி** (*Regional Science Centre, Chalakudy*) என்பது இந்தியாவின் கேரளாவின் திருச்சூர் மாவட்டத்தில் சாலக்குடியில் அமைந்துள்ள ஒரு அறிவியல் அருங்காட்சியகம் ஆகும். இது கேரள அரசாங்கத்தால் நிறுவப்பட்ட தன்னாட்சி நிறுவனமாகும். இது பொது மக்களிடையே, குறிப்பாகக் குழந்தைகளிடையே அறிவியல் மற்றும் அறிவியல் மனநிலையைப் பிரபலப்படுத்துவதற்கான ஒரு மையமாக உள்ளது. இது 2021-ல் செயல்படத் தொடங்கியது.

## நோக்கம்
அறிவியல் மற்றும் அதன் அடிப்படைக் கோட்பாடுகள் குறித்து பொதுமக்களிடையே, குறிப்பாக மாணவர்களிடையே அறிவைப் பரப்பும் நோக்கத்தில், இந்த மண்டல அறிவியல் மையம் கேரள அரசால் தொடங்கப்பட்டுள்ளது. கேரள மாநில அறிவியல் மற்றும் தொழில்நுட்ப அருங்காட்சியகத்தின் கீழ் வரும் இந்த மையம், மாணவர்கள் அறிவியலில் சோதனைகள் மற்றும் ஆராய்ச்சி நிகழ்ச்சிகளை நடத்த உதவும்.

சாலக்குடி மண்டல அறிவியல் மையம், தேசிய அறிவியல் அருங்காட்சியகத்தின் 'புதுமை மையங்களில்' ஒன்றாகும்.

## வரலாறு
சாலக்குடி மண்டல அறிவியல் மையத்திற்கான அடிக்கல் 2010-ல் நாட்டப்பட்டது. இது பிப்ரவரி 2021-ல் செயல்பாட்டுக்கு வந்தது.

## மையம்
சாலக்குடி அறிவியல் மையம் கேரளாவின் மூன்றாவது மண்டல அறிவியல் மையமாகும் (மற்ற இரண்டும் கோழிக்கோடு மற்றும் திருவனந்தபுரத்தில் அமைந்துள்ளது). இது கேரள மாநில அறிவியல் மற்றும் தொழில்நுட்ப அருங்காட்சியகத்தின் முதல் துணை மையமாகும்

### வசதிகள்
அறிவியல் மாடம், அறிவியல் பூங்கா, குழந்தைகளுக்கான முப்பரிமாண அரங்கம், போன்ற வசதிகள் தற்போது இங்கு உள்ளன. இம்மையத்தின் முக்கிய ஈர்ப்பாக 5000 சதுர அடி கோளரங்கம் உள்ளது. முப்பரிமாண காட்சியகம் என்பது ஒரு பெரிய திரைப்பட வெளியிடும் கருவியுடன் கூடிய காட்சியகம் ஆகும். இதில் ஒரே நேரத்தில் 200 பேர் அமர்ந்து கோளரங்க காட்சிகளைக் காண முடியும். அறிவியல் காட்சியகங்கள், புதுமையாக மையம் மற்றும் அலுவலக வளாகம் கட்டிடத் தொகுதி 27000 சதுர அடி பரப்பளவைக் கொண்டுள்ளது. இம்மையம் மையம் 3 தளங்களில் அமைந்துள்ளது.

இலக்கு வைக்கப்பட்ட நான்கு அறிவியல் காட்சியகங்களில், பொது அறிவியல் காட்சியகம் மற்றும் கணிதக் காட்சியகம் தற்போது செயல்பட்டு வருகின்றன.

அறிவியல் அருங்காட்சியகங்களின் தேசிய சபை, மாணவர்களிடையே அறிவியல் திறனை வளர்ப்பதற்காக பல்வேறு நிகழ்ச்சிகளை ஏற்பாடு செய்ய வடிவமைக்கப்பட்ட புதுமை மையத்தை முன்னெடுத்துச் செயல்படுத்தி வருகிறது. புத்தாக்க மையத்தின் ஒரு பகுதியாக, அறிவியல் நூலகம் மாணவர்களுக்கு அறிவியல் தொடர்பான பாடங்களில் பல்வேறு படிப்பு வகுப்புகளையும் சிறப்புப் பாடங்களில் குறுகிய காலப் பயிற்சியையும் அளிக்கின்றது.

வான்வழிப் பார்வைக்காக உயர் தெளிவுத்திறன் கொண்ட தொலைநோக்கி பொருத்தப்பட்ட இந்த ஆய்வகம், மாலை 6.30 மணிக்குப் பிறகு நட்சத்திரங்கள் மற்றும் கோள்களைக் காண உதவுகின்றது. சிறப்பு வான் நிகழ்வுகளின் போது இந்த மையத்தில் சிறப்புக் காட்சிகள் ஏற்பாடு செய்யப்படும்.

இந்த மையத்தில், முதன்முறையாக முடிவற்ற தாழ்வாரங்கள் மற்றும் முடிவற்ற பிரதிபலிப்புகளுடன் கூடிய கண்ணாடி பிரமை நிறுவும் பணியும் நடந்து வருகிறது.

## அமைவிடம்
திருச்சூர் மாவட்டம் சாலக்குடியில் பனம்பிள்ளி நினைவு அரசு கல்லூரி அருகே நான்கு ஏக்கர் நிலப்பரப்பில் இந்த மையம் அமைந்துள்ளது.

## நுழைவுக் கட்டணம்
அறிவியல் மையத்தில் நான்கு வயதுக்குட்பட்ட குழந்தைகளுக்கு அனுமதி இலவசம். பெரியவர்களுக்கு நுழைவுக்கட்டணம் ரூ.20 மற்றும் நான்கு முதல் பன்னிரண்டு வயதுக்குட்பட்ட குழந்தைகளுக்கு நுழைவுக்கட்டணம் ரூ.10 ஆகும்.

## மேற்கோள்கள்

பகுப்பு:கேரள அருங்காட்சியகங்கள்
பகுப்பு:இந்தியாவிலுள்ள அறிவியல் அருங்காட்சியகங்கள்
பகுப்பு:Coordinates on Wikidata
ஸ்ரீ லுமே

**ஸ்ரீ ராஜமுர லுமாயா சோழன்** , அவரது சுருக்கமான பெயரான **ஸ்ரீ லுமேயில்** அறியப்பட்டவர், முதல் மன்னன் மற்றும் செபுவின் இந்தியமயமாக்கப்பட்ட ராஜாஹ்நாட்டின் நிறுவனர் ஆவார். காவியமான *[[Aginid, Bayok sa atong Tawarik|அகினிட், பயோக் சா அடோங் தவாரிக்]]*,  ஒரு பிசாயன் காவியக் கதையின் படி, ஸ்ரீ லுமே சோழ வம்சத்தின் பாதி தமிழர் மற்றும் பாதி மலாய் சிறிய இளவரசர் ஆவார். ஸ்ரீ லுமே ராஜா ஹுமாபோனின் தாத்தா ஆவார்.  அங்கினிட் என்ற விசயன் காவியக் கதையில் உள்ள வாய்வழி மரபுகளைத் தவிர, ஸ்ரீ லுமேயைப் பற்றி வேறு எந்த எழுத்துப் பதிவுகளும் குறிப்பிடாததால், அவர் ஒரு *அரை-புராண* நபர் என்று அழைக்கப்படலாம்.

## பழம்பெருமை கதைகள்
ஸ்ரீ லுமே, அல்லது ராஜமுர லுமய சோழன், செபுவின் ராஜாஹ்நாட்டை நிறுவினார். அவர் சோழ வம்சத்தின் இளவரசன். ஆரம்பத்தில், அவர் தங்கள் இராணுவப் படைக்கு ஒரு தளத்தை நிறுவ மகாராஜாவால் நியமிக்கப்பட்டார்; அதற்கு பதிலாக, அவர் தனது சொந்த ராஜ்யத்தை உருவாக்கினார், அதை அவர் தனது மகன் ஸ்ரீ அல்ஹோ மற்றும் ஸ்ரீ யூகோப் ஆகியோருடன் ஆட்சி செய்தார்; அவர்கள் சியாலோ என அழைக்கப்படும் தெற்கே ஆட்சி செய்தனர், இதில் வல்லாடோலிட், கார்கார், சாண்டாண்டர் வரை இருந்தனர்.

அஜினிட் காவியம், பயோக் சா அடோங் தாவாரிக், ஸ்ரீ லுமே தனது மகன் ஸ்ரீ அல்ஹோவுடன் சுக்போவில் குடியேறினார், சியாலோ என அழைக்கப்படும் தெற்கில் வல்லடோலிட், கார்கார், சாண்டாண்டர் வரை ஆட்சி செய்தார். ஸ்ரீ லுமே சிங்கபாலா நகரத்தை நிறுவினார், இது ராஜாநாட்டின் தலைநகரமாக மாறியது மற்றும் இப்போது செபு நகரம் வடக்கு மாவட்டத்தில் உள்ள மாபோலோவின் ஒரு பகுதியாகும்.

### போர் பிரச்சாரங்கள்
தங்கம், மட்பாண்டங்கள் மற்றும் அடிமைகள் போன்ற விலைமதிப்பற்ற பொருட்களைத் தேடி செபு தீவில் படையெடுத்துக் கொண்டிருந்த மிண்டனாவோவைச் சேர்ந்த மாகலோஸ் அல்லது அமைதியை அழிப்பவர்களான முஸ்லீம் மோரோ வீரர்களுடன் ஸ்ரீ லுமே சண்டையிட்டார். ஸ்ரீ லுமே மோரோ முஸ்லிம் ரவுடிகள் மற்றும் மிண்டானாவோவிலிருந்து அடிமைகளைப் பாதுகாப்பதில் அவரது கடுமையான கொள்கைகளுக்காக குறிப்பிடத்தக்கவர். படையெடுப்பாளர்களைத் தடுக்க அவர் எரிந்த பூமி உத்திகளைப் பயன்படுத்தி, நகரத்திற்கு காங் ஸ்ரீ லுமேயாங் சுக்பு (அதாவது "ஸ்ரீ லுமேயின் பெரும் நெருப்பு") என்ற பெயரை உருவாக்கியது, இது பின்னர் சுக்பு ("வெந்துபோன பூமி") என்று சுருக்கப்பட்டது.

மற்ற நாட்டுப்புறக் கதைகளில், மகலோஸ் பிரச்சனை, பழம்பெரும் டத்தூ தயாவின் காலத்தில் ஆரம்பகால மலாய் குடியேறியவர்கள், வரவிருக்கும் தாக்குதல்களுக்கு எதிராக சமூகத்தைக் கண்காணிக்க ஒரு கண்காணிப்பு கோபுரத்தைக் கட்டியவர்.

### வாழ்வின் முடிவு
அவர் போரில் இறந்தார், மிண்டனாவோவிலிருந்து மகலோஸ் என்று அழைக்கப்படும் முஸ்லீம் மோரோ கடற்கொள்ளையர்களுடன் சண்டையிட்டார்.

## ஆதாரங்கள்
அங்கினிட் காவியம் ஸ்ரீ லுமே, அவரது படைப்புகள், அவர் எங்கிருந்து வந்தார், மற்றும் அவர் ராஜாநாட்டை எவ்வாறு நிறுவினார் என்று குறிப்பிடப்பட்டுள்ளது:

## மேற்கோள்கள்
பகுப்பு:இடைக்காலச் சோழ அரசர்கள்
பகுப்பு:இந்தியப் பேரரசர்கள்
பகுப்பு:தமிழ்நாட்டு வரலாறு
பகுப்பு:இந்திய வரலாறு


பகுப்பு:பிலிப்பீன்சின் வரலாறு
மலேசிய திறன் மேம்பாட்டு துறை

**மலேசிய திறன் மேம்பாட்டு துறை** (மலாய்: *Jabatan Pembangunan Kemahiran Malaysia* (**JPK**); ஆங்கிலம்: *Department of Skills Development Malaysia*) (**DSD**); என்பது மலேசிய மனிதவள அமைச்சின் (*Ministry of Human Resources Malaysia*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.

மலேசிய குடிமக்களுக்கான பயிற்சி திறன்களை ஒருங்கிணைப்பதற்கும்; பயிற்சி திறன்களை ஒரே இலக்கில் கட்டுப்படுத்துவதற்கும் (*Co-ordination and Control of Training Skills for Malaysian Citizens*); வேலை நிபுணத்துவம் மற்றும் திறமைகளை மதிப்பிடுவதற்கான தரநிலைகளை ஆராய்ந்து உருவாக்குவதற்கும் (*Researches and Develops Standards to Evaluate Job Expertise and Competency*); 1989 மே 2-ஆம் தேதி மலேசிய திறன் மேம்பாட்டு துறை தோற்றுவிக்கப்பட்டது.

## பொது

திறன் மேம்பாட்டுத் துறை (*Department of Skills Development*), முன்பு தேசிய தொழிற்பயிற்சி மன்றம் (மலாய்: *Majlis Latihan Vokasional Kebangsaan* (**MLVK**); ஆங்கிலம்: *National Vocational Training Council*) என அழைக்கப்பட்டது; இது மனிதவள அமைச்சின் கீழ் உள்ள ஒரு துறையாகும்.

1989 மே 2-இல் நிறுவப்பட்ட தேசிய பயிற்சி மற்றும் சான்றிதழ் கைவினை வாரியத்தை (மலாய்: *Lembaga Latihan Perindustrian dan Persijilan Ketukangan Kebangsaan* (**LLPPKK**); ஆங்கிலம்: *National Training and Certification Craft Board*) மறுசீரமைப்பு செய்ததன் மூலம் திறன் மேம்பாட்டுத் துறை உருவானது.

1971-ஆம் ஆண்டு தேசிய திறன் மேம்பாட்டுச் சட்டம் 2006 (சட்டம் 652); 2006 செப்டம்பர் 1-ஆம் தேதி நடைமுறைக்கு வந்த பிறகு *Majlis Latihan Vokasional Kebangsaan* (**MLVK**) என்ற பெயர் *Jabatan Pembangunan Kemahiran Malaysia* (**JPK**) என பெயர் மாற்றம் செய்யப்பட்டது.

## அமைப்பு
இந்தத் திறன் மேம்பாட்டுத் துறைக்கு தலைமை இயக்குநர் ஒருவர் தலைமை தாங்குகிறார்; துணை தலைமை இயக்குநர் ஒருவர்; மற்றும் சட்ட ஆலோசகர் ஒருவர் உதவி செய்கிறார்கள்.

திறன் மேம்பாட்டுத் துறையின் செயல்பாடுகள் மேலும் 14 நிறுவனங்களுக்கும் வழங்கப்பட்டு உள்ளன. ஒவ்வொரு நிறுவனமும் ஓர் இயக்குனரால் வழிநடத்தப்படுகிறது.

## அங்கீகரிக்கப்பட்ட மையங்கள்

திறன் மேம்பாட்டுத் துறையினால் அங்கீகரிக்கப்பட்ட மையங்களில் படிப்பை முடிக்கும் பயிற்சியாளர்களுக்கு மலேசிய திறன்கள் சான்றிதழ்கள் வழங்கப் படுகின்றன. அங்கீகாரம் பெற்ற மையங்கள் பின்வருமாறு பிரிக்கப்பட்டு உள்ளன:

* அங்கீகரிக்கப்பட்ட பொது மையங்கள்
** (*Public Approved Centres*)
* அங்கீகரிக்கப்பட்ட தனியார் மையங்கள்
** (*Private Approved Centres*)
* அங்கீகரிக்கப்பட்ட தொழில்துறை மையங்கள்
** (*Industrial Approved Centres*)
* அங்கீகரிக்கப்பட்ட சங்க மையங்கள்
** (*Association Approved Centres*)
* அங்கீகரிக்கப்பட்ட தேசிய இரட்டைப் பயிற்சி (**NDT**) மையங்கள்
** (*National Dual Training Approved Centres*) (**NDT**)

## மேற்கோள்கள்

## வெளி இணைப்புகள்
* The official website of the Department of Skills Development Malaysia

பகுப்பு:மலேசிய அரசு‎
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
தகவல் தொடர்பு அமைச்சகம், இந்தியா

**இந்தியத் தொலைத்தொடர்பு அமைச்சகம்** (*Ministry of Communications*) என்பது இந்திய அரசின் அமைச்சகங்களில்  ஒன்றாகும்.  இதன் அமைச்சர் அஸ்வினி வைஷ்னவ் மற்றும் இணை அமைச்சர் தேவுசிங் சௌகான் ஆவர். இந்த அமைச்சகத்தின் கீழ் இந்தியத் தொலைத் தொடர்புத் துறை மற்றும் இந்திய அஞ்சல் துறைகள்  செயல்படுகிறது. 19 சூலை 2016 அன்று தகவல் தொடர்பு மற்றும் தகவல் தொழில் நுட்ப அமைச்ச்கத்தை பிரித்து இந்த அமைச்சகம் நிறுவப்பட்டது.
## அமைச்சகத்தின் கீழ் உள்ள பொதுத்துறை நிறுவனங்கள்
*பிஎஸ்என்எல்
*இந்திய தொலைபேசி தொழில் நிறுவனம்
*பாரத் அகண்ட அலைக்கற்றை வலையமைப்பு 
*இந்திய தொலைத்தொடர்பு ஆலோசனை நிறுவனம் 
### ஆய்வு அமைப்பு
* தொலைத்தொடர்பு கருவிகள் மேம்பாடு மையம்
### சிறப்பு அலகுகள்
* கம்பியற்ற தொலைத்தொடர்புக்கு திட்டமிடல் மற்றும் ஒருங்கிணைப்பு பிரிவு
*தொலைத்தொடர்பு பொறியியல் மையம்
*தொலைத்தொடர்பு கணக்குகளின் கட்டுப்பாட்டாளர்
* தொலைத்தொடர்பு அமலாக்கம் மற்றும் கண்காணிப்பு மையம் 
### இலக்குகள்
*இ-அரசு: இ-சேவைகளை வழங்குவதற்கான மின் உள்கட்டமைப்பை வழங்குதல்
*இ-இன்டஸ்ட்ரி: மின்னணு கருவிகள் உற்பத்தி மற்றும் ஐடி-ஐடிஇஎஸ் துறையை மேம்படுத்துதல்
*இ-புதுமை/ஆர்&டி: ஆர்&டி கட்டமைப்பை செயல்படுத்துதல் - ஐசிடி&இயின் வளர்ந்து வரும் பகுதிகளில் புதுமை/ஆர்&டி உள்கட்டமைப்பை உருவாக்குதல்/ஆர்&டி மொழிபெயர்ப்புக்கான பொறிமுறையை நிறுவுதல்
*இ-கற்றல்: மின்-திறன் மற்றும் அறிவு நெட்வொர்க்கை மேம்படுத்துவதற்கான ஆதரவை வழங்குதல்
*இ-பாதுகாப்பு: இந்தியாவின் இணைய இடத்தைப் பாதுகாத்தல்
*இணைய நிர்வாகம்: இணைய நிர்வாகத்தின் உலகளாவிய தளங்களில் இந்தியாவின் பங்கை மேம்படுத்துதல்.
## இதனையும் காண்க
*இந்திய அரசின் அமைச்சகங்கள்   
## மேற்கோள்கள்

## வெளி இணைப்புகள்
*இந்தியத் தொலைத் தொடர்புத்துறை இணையதளம்
* இந்திய அஞ்சல் துறை இணையதளம்

பகுப்பு:இந்திய அமைச்சகம்
பகுப்பு:தொலைத்தொடர்பு
அமர்ஜீத் கவுர்

**அமர்ஜீத் கவுர்** (*Amarjeet Kaur*, பிறப்பு 2 ஏப்ரல் 1952) என்பவர் ஒரு இந்திய அரசியல்வாதி மற்றும் இந்தியப் பொதுவுடைமைக் கட்சின் தேசிய செயலக உறுப்பினர் ஆவார். இவர் அகில இந்திய தொழிற்சங்க காங்கிரசின் பொதுச் செயலாளராக உள்ளார். 1936 இல் ஏஐடியுசி பொதுச் செயலாளராக மணிபென் காராவுக்கு பின்னர், சுதந்திர இந்தியாவில் மத்திய தொழிற்சங்கம் ஒன்றின் தலைமைப் பொறுப்பில் இருக்கும் முதல் பெண்மணி ஆவார்.

கவுர் 1979 முதல் ஏழு ஆண்டுகள் அகில இந்திய மாணவர் கூட்டமைப்பின் (AISF) இரண்டாவது பெண் பொதுச் செயலாளராகவும், 1999 முதல் 2002 வரை இந்தியப் பெண்களின் தேசிய கூட்டமைப்பின் (NFIW) பொதுச் செயலாளராகவும் இருந்துள்ளார். 1994 முதல் 2017 வரை ஏஐடியுசி தேசிய செயலாளராக இருந்தார். இவர் மாணவியாக இருந்த காலத்தில், விலைவாசி உயர்வு தொடர்பான இ.பொ.க.யின் போராட்டத்தில் கலந்துகொண்டதற்காக 1972 இல் 10 நாட்கள் தில்லி சிறையில் அடைக்கப்பட்டார். மேலும் 1977 இல் அலிகார் முஸ்லிம் பல்கலைக்கழக கலவரம் தொடர்பாக ஜாமியா-ஜேஎன்யு-டெல்லி பல்கலைக்கழக மாணவர்களின் கூட்டுப் போராட்டத்திற்காக நான்கு நாட்கள் சிறையில் அடைக்கப்பட்டார்.

## குறிப்புகள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
கூட்டுறவு அமைச்சகம், இந்தியா

**கூட்டுறவு அமைச்சகம்**[2] என்பது இந்திய அரசின் அமைச்சகங்களில் ஒன்றாகும். இந்த அமைச்சகம் வேளாண்மை அமைச்சகத்திலிருந்து பிரித்து[3] சூலை 2021 ஆண்டில் நிறுவப்பட்டது. இதன் அமைச்சர் அமித் சா ஆவார். இதன் இணை அமைச்சர் பி. எல். வர்மா ஆவார். இந்த அமைச்சகமானது இந்தியாவில் கூட்டுறவு இயக்கத்தை வலுப்படுத்த தனியான நிர்வாகம், சட்டம் மற்றும் கொள்கை கட்டமைப்பை வழங்குகிறது. 

கீழ்மட்ட அளவில் கூட்டுறவுகளை வலுப்படுத்துவதில் அமைச்சகம் செயல்படுத்துவதுடன்,[4][5] கூட்டுறவுகள் இடையே 'பரிவர்த்தனைகளை எளிமையாக்குவதற்கான' செயல்முறைகளை நெறிப்படுத்தவும், பன்மாநில கூட்டுறவுகளின் (MSCS) வளர்ச்சியை மேம்படுத்த செயல்படுகிறது. 1][6] 

## நோக்கங்கள்
அமைச்சகம் பின்வரும் நோக்கங்களுடன் நிறுவப்பட்டது:[7]
ஒத்துழைப்பின் மூலம் செழிப்பு  பார்வையை உணர்த்துதல். கூட்டுறவு நிறுவனங்களுக்கான ‘எளிதாக வணிகம் செய்வதற்கான’ செயல்முறைகளை ஒழுங்குபடுத்துதல் மற்றும் பன்மாநில கூட்டுறவுகளின் (MSCS) வளர்ச்சியை செயல்படுத்துதல். நாட்டில் கூட்டுறவு இயக்கங்களை வலுப்படுத்த தனியான நிர்வாக, சட்ட மற்றும் கொள்கை கட்டமைப்பை வழங்குதல். அடித்தளம் வரை சென்றடையும் உண்மையான மக்கள் அடிப்படையிலான இயக்கமாக கூட்டுறவு ஆழப்படுத்துதல். 
## அமைச்சகத்தின் கீழுள்ள தேசிய அளவிலான நிறுவனங்கள்
* தேசிய பால்பண்ணை மேம்பாட்டு வாரியம்
* தேசிய கூட்டுறவு ஒன்றியம், இந்தியா 
* மாநில கூட்டுறவு வங்களின் தேசியக் கூட்டமைப்பு 
* நகர கூட்டுறவு வங்கிகள் மற்றும் கூட்டுறவு கடன் சங்கங்களின் தேசியக் கூட்டமைப்பு 
* நில வள கூட்டுறவு வங்கிகளின் தேசியக் கூட்டமைப்பு
* தொழில் கூட்டுறவு வங்கிகளின் தேசியக் கூட்டமைப்பு
* நுகர்வோர் கூட்டுறவுகளின் தேசியக் கூட்டமைப்பு 
* தொழிலாளர் கூட்டுறவு சங்கங்களின் தேசியக் கூட்டமைப்பு
* கூட்டுறவு வீட்டுவசதி சங்கங்களின் தேசியக் கூட்டமைப்பு
* தொழிற் கூட்டுறவு சங்கங்களின் தேசியக் கூட்டமைப்பு 
* இந்திய விவசாயிகள் உரக் கூட்டுறவு நிறுவனம்/இப்கோ
* பாரதி கூட்டுறவு நிறுவனம் 
* அனைத்திந்திய கூட்டுறவு நூற்பாலைகள் கூட்டமைப்பு  
*அனைத்திந்திய கைத்தறி துணிகள் விற்பனை கூட்டுறவு சங்கம் 
* மீனவர் கூட்டுறவு சங்கங்களின் தேசியக் கூட்டமைப்பு 
* புகையிலை உற்பத்தியாளர் கூட்டுறவு சங்கங்களின் தேசியக் கூட்டமைப்பு 
* மலைவாழ் பூர்வகுடியினர் கூட்டுறவு விற்பனை சங்கங்களின் கூட்டமைப்பு
* கூட்டுறவு சர்க்கரை ஆலைகளின் தேசியக் கூட்டமைப்பு 
* வேளாண் விற்பனை கூட்டுறவு சங்கங்களின் தேசியக் கூட்டமைப்பு 
## இதனையும் காண்க
* இந்திய அரசு அமைச்சகங்களின் பட்டியல்

## மேற்கோள்கள்

## வெளி இணைப்புகள்
* கூட்டுறவு அமைச்சகத்தின் இணையதளம்

பகுப்பு:இந்திய அமைச்சகம்
பகுப்பு:கூட்டுறவு
பகுப்பு:இந்தியக் கூட்டுறவு அமைச்சகம்
சந்திர பானு தேவி

**சந்திர பானு தேவி** (*Chanra Bhanu Devi*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார்.பீகாரைச் சேர்ந்த தேவி பீகாரில் உள்ள பாலியா நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக 1984ஆம் ஆண்டு தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:2008 இறப்புகள்
பகுப்பு:1947 பிறப்புகள்
பகுப்பு:8வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
வடகிழக்கு பிரதேச மேம்பாட்டு அமைச்சகம், இந்தியா

**வடகிழக்கு பிராந்திய மேம்பாட்டு அமைச்சகம்**, செப்டம்பர் 2001இல் நிறுவப்பட்ட இந்திய அரசின் அமைச்சகமாகும். இது வடகிழக்கு இந்தியாவில் உள்ள அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகிய எட்டு மாநிலங்களின் சமூக-பொருளாதார வளர்ச்சி தொடர்பான விஷயங்களைக் கையாள்வதற்காக இந்த அமைச்சகம் செயல்படுகிறது இந்த அமைச்சகத்தின் நோக்கம் வடகிழக்கு இந்தியாவின் உள்கட்டமைப்பு தடைகளை நீக்குதல், குறைந்தபட்ச அடிப்படை சேவைகளை வழங்குதல், தனியார் முதலீட்டுக்கான சூழலை உருவாக்குதல், பாதுகாப்பு மற்றும் நீடித்த அமைதிக்கான தடைகளை நீக்குதல் உள்ளிட்ட பொருளாதார வளர்ச்சியில் மத்திய அமைச்சகங்கள் / துறைகள் மற்றும் வடகிழக்கு பிராந்தியத்தின் மாநில அரசுகளுக்கு இடையே ஒரு ஒருங்கிணைப்பாளராக இந்த அமைச்சகம் செயல்படுகிறது. 
தற்போதைய வடகிழக்கு பிராந்தியத்தின் வளர்ச்சி அமைச்சகத்தின் அமைச்சர் ஜி. கிஷன் ரெட்டி மற்றும் இணை அமைச்சர் பி. எல். வர்மா ஆவார்.

## செயல்பாடுகள் மற்றும் பொறுப்புகள்
வடகிழக்கு பிராந்திய மேம்பாட்டுத் துறை 2001இல் உருவாக்கப்பட்டது மற்றும் மே 2004இல் ஒரு முழு அளவிலான அமைச்சகத்தின் தகுதியைப் பெற்றது. இந்த அமைச்சகம் முக்கியமாக வடக்கு-கிழக்கு பிராந்தியத்தின் பொருளாதார வளர்ச்சிக்கான உள்கட்டமைப்பை உருவாக்குவதில் அக்கறை கொண்டுள்ளது.

### முக்கியச் செயல்பாடுகள்
வடகிழக்கு இந்தியாவின் மாநில அரசுகளுடன், பிற மத்திய அமைச்சகங்களுடன் ஒருங்கிணைப்பு  ஏற்படுத்துகிறது. 
## நிறுவனங்கள்
அமைச்சகத்தின் கீழ் பின்வரும் அமைப்புகள் செயல்படுகின்றன:
* வடகிழக்கு பிராந்திய மேம்பாட்டு நிதி நிறுவனம்
* வடகிழக்கு பிராந்திய வேளாண் சந்தைப்படுத்தல் கழகம் 
* சிக்கிம் சுர்ங்க நிறுவனம்
* வடகிழக்கு கைத்தறி மற்றும் கைவினைப் பொருட்கள் மேம்பாட்டுக் கழகம் 
## இதனையும் காண்க
* இந்திய அரசின் அமைச்சகங்கள்

## மேற்கோள்கள்

## வெளி இணைப்புகள்
* வடகிழக்கு இந்தியாவின் மேம்பாட்டு அமைச்சகத்தின் இணையதளம்

பகுப்பு:இந்திய அமைச்சகம்
பகுப்பு:வடகிழக்கு இந்தியா
வீரமாச்சனேனி விமலா தேவி

**வீரமாச்சனேனி விமலா தேவி** (*Viramachaneni Vimla Devi*)(15 சூலை 1928 &ndash; 1967) என்பவர் இந்திய அரசியல்வாதியும் நாடாளுமன்ற மேனாள் உறுப்பினரரும் ஆவார். தேவி ஆந்திரப் பிரதேசத்தினைச் சேர்ந்தவர் ஆவார். இவர் 1962ஆம் ஆண்டு நடைபெற்ற இந்திய நாடாளுமன்றத் தேர்தலில் இந்தியப் பொதுவுடைமைக் கட்சியின் வேட்பாளராக எலூரு மக்களவைத் தொகுதியிலிருந்து மூன்றாவது மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கிருஷ்ணா மாவட்ட மக்கள்
பகுப்பு:3வது மக்களவை உறுப்பினர்கள்
பகுப்பு:1967 இறப்புகள்
பகுப்பு:1928 பிறப்புகள்
கமலா குமாரி

**கமலா குமாரி** (*Kamla Kumari*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். பீகார் மாநிலத்தினைச் சேர்ந்த கமலா குமாரி, இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்ற பொதுத்தேர்தலில் பீகாரின் பலாமூ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1967, 1971, 1980 மற்றும் 1984 ஆகிய ஆண்டுகளில் நடைபெற்ற தேர்தல்களில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:1937 பிறப்புகள்
பகுப்பு:4வது மக்களவை உறுப்பினர்கள்
பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
சுசீலா லட்சுமண் பங்காரு

**சுசீலா லட்சுமண் பங்காரு** (*Susheela Laxman Bangaru*)(14 மார்ச் 1948 - 3 மார்ச் 2018) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் 2004 முதல் 2009 வரை மக்களவை உறுப்பினராக இருந்தார். இவர் பாரதிய ஜனதா கட்சியின் வேட்பாளராக இராசத்தானில் உள்ள ஜலோர் தொகுதியிலிருந்து தேர்ந்தெடுக்கப்பட்டார். இவர் அரசியல்வாதி பங்காரு லட்சுமணின் மனைவியாவார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலா

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிரோஹி மாவட்டம்
பகுப்பு:2018 இறப்புகள்
பகுப்பு:1948 பிறப்புகள்
பகுப்பு:14வது மக்களவை உறுப்பினர்கள்
மலேசிய பழங்குடியினர் மேம்பாட்டு துறை

**மலேசிய பழங்குடியினர் மேம்பாட்டு துறை** (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); என்பது மலேசிய ஊரக மற்றும் வட்டார வளர்ச்சி அமைச்சின் (*Ministry of Rural and Regional Development*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும். 

இந்தத் துறை 1954-ஆம் ஆண்டில் மலேசியப் பழங்குடியினர் விவகாரங்களைக் கண்காணிக்க அமைக்கப்பட்டது.

## பொது

**மலேசியப் பழங்குடியினர்** (மலாய்: *Orang Asli*), தீபகற்ப மலேசியாவின் பூர்வீகக் குடியினர் ஆகும். பொதுவாக, இவர்களை ஒராங் அசுலி என்று அழைக்கின்றனர். மலேசியாவில் இந்தப் பழங்குடியினர் 18 பிரிவுகளாக உள்ளனர்.

இவர்களில் செமாங் அல்லது நெகிரிட்டோ இனத்தவர்கள் தீபகற்ப மலேசியாவின் வட எல்லைப் பகுதிகளில் வாழ்கின்றனர். செனோய் இனத்தவர் தீபகற்ப மலேசியாவின் மத்திய பகுதியில் வாழ்கின்றனர். புரோட்டோ மலாய் இனத்தவர் அல்லது மலாய்ப் பூர்வக் குடியினர் தீபகற்பத்தின் தென்பகுதியில் வாழ்கின்றனர். 

மலேசியத் தலைநகர் கோலாலம்பூர் மாநகரில் இருந்து 25 கி.மீ. தொலைவில் உள்ள கோம்பாக் நகரில் ஒராங் அசுலி பழங்குடியினரின் அரும்பொருள் காட்சியகம் அமைந்து உள்ளது.

## பழங்குடியினர் சட்ட திட்டங்கள்

மலேசியப் பழங்குடியினர் சார்ந்த சட்டங்கள்:

# பழங்குடி மக்கள் பாதுகாப்புச் சட்டம் 1954.
# நில பாதுகாப்புச் சட்டம் 1960.
# தேசிய நில குறியீட்டுச் சட்டம் 1965.
# வனவிலங்கு பாதுகாப்புச் சட்டம் 1972.
# தேசிய பூங்கா பாதுகாப்புச் சட்டம் 1980.

1954-ஆம் ஆண்டில் பழங்குடி மக்கள் பாதுகாப்புச் சட்டத்தின் கீழ் பழங்குடியினருக்கு சிறப்பு ஒதுக்கீட்டு நிலம் வழங்குவதற்கு வகை செய்யப்பட்டது. 

எனினும் பழங்குடி மக்களை அவர்களின் சிறப்பு நிலங்களில் இருந்து வெளியேற்றவும்; பாதிக்கப்பட்ட பழங்குடி மக்களுக்கு இழப்பீடு வழங்கவும் உரிமை உண்டு என்று 1954-ஆம் ஆண்டு பழங்குடி மக்கள் பாதுகாப்புச் சட்டம் வரையறுத்தது.

## மேற்கோள்கள்

## வெளி இணைப்புகள்
* 

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:மலேசிய மக்கள்
கனரகத் தொழில்கள் அமைச்சகம், இந்தியா

**கனரகத் தொழிலகள் அமைச்சகம்** (*Ministry of Heavy Industries*), இந்திய அரசின் அமைச்சகங்களில் ஒன்றாகும்.இதன் கேபினெட் அமைச்சர் மகேந்திரநாத் பாண்டே ஆவார்.

இந்த அமைச்சகம் இந்தியப் பொறியியல் துறையை மேம்படுத்துவதற்கு செயல்படுகிறது.  கனரக மின்சார சாதனங்கள், தொழில்துறை இயந்திரங்கள் மற்றும் வாகனத் தொழில்களை மேம்படுத்தல் மற்றும் நிர்வகிக்கிறது. இந்த அமைச்சகத்தின் கீழ் 29 பொதுத்துறை நிறுவனங்களும், 4 தன்னாட்சி அமைப்புகளும் செயல்படுகிறது.

## அமைப்பு

### தன்னாட்சி நிறுவனங்கள்
இந்த அமைச்சகத்தின் கீழ் 4 தன்னாட்சி அமைப்புகள் உள்ளது. 
# திரவக் கட்டுப்பாட்டு ஆராய்ச்சி நிறுவனம் (*FCRI*)
# இந்திய வாகன ஆராய்ச்சி சங்கம் (*ARAI*)
# பன்னாட்டு தானியங்கி தொழில்நுட்ப மையம் (*ICAT*)
# மத்திய உற்பத்தி தொழில்நுட்ப நிறுவனம் (*CMTI*)

### மத்திய பொதுத்துறை நிறுவனங்கள்
இந்த அமைச்சகத்தின் கீழ் இந்திய அரசின் பொதுத்துறை நிறுவனங்கள் செயல்படுகிறது. 
# ஆண்ட்ரூ யூல் & கம்பெனி  (*AYCL*)
# பாரத மிகு மின் நிறுவனம் (*BHEL*)
# பாரத மிகு மின் கருவிகள் (*BHEL-EML*)
# பாரத பம்ப் மற்றும் கம்பரசர்ஸ் (*BPCL*)
# கனரக பொறியியல் நிறுவனம் (HEC)
# இந்துஸ்தான் மெசின் டூல்ஸ் (*HMT*)
# எச் எம் டி பேரிங்ஸ் 
# கருவிகள் நிறுவனம், கோட்டா, (*IL*)
# இராஜஸ்தான் மின்னணுவியல் & கருவிகள் நிறுவனம்
# ரிச்சர்டுசன் & குருட்தாஸ் நிறுவனம் (*R & C*)
# துங்கபத்திரா எக்கு உற்பத்தி நிறுவனம் (**TSPL**)
# இந்தியா சிமெண்ட் நிறுவனம் (*CCI*)
# இந்துஸ்தான் உப்பு நிறுவனம்  (HSL)
# நேபா காகித நிறுவனம்  (*NEPA*)
# நாகாலாந்து காகித நிறுவனம் (*NPPCL*)
# பாலம் & கூரை நிறுவனம், இந்தியா 
# பொறியியல் திட்டங்கள் (இந்தியா) (*EPI*)
# ஹூக்ளி அச்சு நிறுவனம் 
## இதனையும் காண்க
* இந்திய அரசு அமைச்சகங்களின் பட்டியல்

## மேற்கோள்கள்

## வெளி இணைப்புகள்
*கனரகத் தொழில் அமைச்சகத்தின் இணையதளம்
பகுப்பு:இந்திய அமைச்சகம்
பகுப்பு:கனரகத் தொழில்கள் அமைச்சகம்
தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை

**தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை** (மலாய்: *Jabatan Perlindungan Hidupan Liar dan Taman Negara Semenanjung Malaysia*; (**PERHILITAN**); ஆங்கிலம்: *Department of Wildlife and National Parks of Peninsular Malaysia*); என்பது மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சின் (*Ministry of Natural Resources, Climate Change and Environment of Malaysia*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.

இந்தத் துறை தீபகற்ப மலேசியாவில் உள்ள வனவிலங்குகள் மற்றும் தேசிய பூங்காக்களின் பாதுகாப்பு, மேலாண்மை மற்றும் பாதுகாப்பிற்கு (*Protection, Management and Preservation of Wildlife and National Parks*) பொறுப்பு வகிக்கிறது. 

## பொது

வனவிலங்கு பாதுகாப்பு சட்டம், 1972-இன் கீழ் (*Wildlife Protection Act, 1972*) இத்துறை நிறுவப்பட்டது. இது தீபகற்ப மலேசியாவில் உள்ள அனைத்து மாநில வனவிலங்கு துறைகளையும் (*Game Departments*) ஒருங்கிணைக்கிறது. 

2006-ஆம் ஆண்டு முதல், இத்துறையானது மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சில்; ஒரு தலைமை இயக்குனரின் தலைமையில் கீழ் செயல்படுகிறது.

சபா மாநிலத்தில் காட்டுயிர் மற்றும் தேசிய பூங்காக்கள் துறை என்பது 
சபா வனவிலங்கு துறை (*Sabah Wildlife Department*) மற்றும் சபா பூங்காக்கள் (*Sabah Parks*) ஆகிய இரு துறைகளின் கீழ் உள்ளது; சரவாக் மாநிலத்தில், இத்துறை சரவாக் வனக் கழகத்தின் (*Sarawak Forest Corporation*) கீழ் உள்ளது.

## மேற்கோள்கள்

## சான்றுகள்

* 

* 

## வெளி இணைப்புகள்

* 
* Ministry of Natural Resource and the Environment
* Sabah Wildlife Department 
* Sarawak Forestry

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
சுசாமா சென்

**சுசாமா சென்** (*Sushama Sen*)(பிறப்பு 25 ஏப்ரல் 1889, இறந்த தேதி தெரியவில்லை) என்பவர் இந்திய அரசியல்வாதி நாடாளுமன்ற மேனாள் உறுப்பினரும் ஆவார். பீகார் மாநிலத்தினைச் சேர்ந்த இவர் இந்தியத் தேசிய காங்கிரசின் உறுப்பினராக உறுப்பினர் ஆவார். இவர் பீகாரின் பகல்பூர் தெற்கு நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக 1952ஆம் ஆண்டு தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:1ஆவது மக்களவை உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:1889 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
வெள்ளங்குமரன்

**வெள்ளங்குமரன்** (*Vellan Kumaran*) என்பவர் முதலாம் பராந்தக சோழன் ஆட்சிக் காலத்தில் இளவரசன் இராஜாதித்தர் கீழ் பெரும்படை நாயகராக (படைத்தலைவர்) இருந்தவராவார். இவர் சேரநாட்டின் இராசசேகரன் என்பவரின் மகனாக கேரளத்தின் திருநந்திக்கரைப் புதூரில் பிறந்தவர்.   

பராந்தகன் தன் பேரரசைக் தன் வட எதிரிகளிடமிருந்து காக்க முன் ஏற்பாடுகள் செய்திருந்தார். அதன்படி நடுநாட்டின் ஒரு பகுதியான  திருமுனைப்பாடி நாட்டில் திருநாவலூரை அடுத்த ‘கிராமம்’ என்னும் இடத்தில் பராந்தகனின் முதல் மகனான இராசாதித்தன் பெரும் படையுடன் இருந்து வந்தார். அப்படைக்கு வெள்ளங்குமரன் தலைமை பூண்டவனாக இருந்தார்.  

கி.பி. 949 இல்  இராஜாதித்தர் தலைமையிலான முதலாம் பராந்தக சோழனின் சோழர் படையும் இராட்டிரகூட மன்னன் கன்னர தேவனின் தலைமையிலான இராட்டிரகூட படையும் தக்கோலப் போரில் மோதின. அப்போரில் என்ன காரணத்தினாலோ வெள்ளங்குமரன் கலந்துகொள்ள இயலாத நிலை ஏற்பட்டது. அப்போரில் கங்க மன்னன் இரண்டாம் பூதுகனின் (கன்னரதேவனின் மைத்துனன்) அம்பினால் சோழ இளவரசர் இராஜாதித்தர் கொல்லப்பட்டார். உரிய நேரத்தில் இளவரசருடன் இருக்கமுடியாத நிலை ஏற்பட்டதை எண்ணி  வெள்ளங்குமரன் மனம் வருந்தினார். இதன் பிறகு தன் பதவியை விட்டு விலகி உலக பற்றுகளை விடுத்து கங்கையை நோக்கி பயணம் மேற்கொண்டு புனித நீராடினார். பல தலங்களை தரிசித்து, ஒற்றியூர் வந்து சேர்ந்தார். ஒற்றியூரில் உள்ள நிரஞ்சன குருவின் குகையில் தங்கி இருந்தபோது ஞானப் பெற்றார். பின்னர் அக்குகையை நிர்வகிக்கும் நிலையை அடைந்தார். *சதுரானன்* என்ற பெயர் பூண்டு ஒற்றியூர் மடத்தின் தலைவராகவும் ஆனார்.    

## திருப்பணிகள்
தளபதியாக இருந்த வெள்ளங்குமரன் கி.பி.943-இல் பெண்ணையாற்றங்கரையில் உள்ள திருநாவலூரில் இருந்த ஆற்றுத்தளி என்னும் சிவன் கோயிலை கற்றளியாக்கி அதற்கு வேண்டிய நிவந்தங்களையும் அளித்தார். இதை அங்கு உள்ள சிவலோகநாதசாமி கோயிலில் உள்ள இவனது இரண்டு கல்வெட்டுகள் தெரிவிக்கின்றன.    

சதுரானன் என்ற பெயரில் துறவு பூண்ட பிறகு ஒற்றியூர் ஆதிபுரீசுவர் கோயிலில்   தன் பிறந்த அவிட்ட நட்சத்திரத்தின்போது கோயில் இறைவனுக்கு சிறப்பு வழிபாடு நடத்துவதற்காக நரசிங்கமங்கலம் அவையினரிடம்  100 பொன் அளித்ததார் என்பதை கி.பி. 959 ஆம் ஆண்டய இவரது கல்வெட்டு தெரிவிக்கிறது.

## குறிப்புகள்

பகுப்பு:சோழ தளபதிகள்
பகுப்பு:கேரள வரலாறு
இராணி ஓஜா

**இராணி ஓஜா** (*Queen Oja*)(பிறப்பு 27 நவம்பர் 1950) என்பவர் இந்திய அரசியல்வாதியும் தொழிலதிபரும் ஆவார். அசாம் மாநிலம் குவகாத்தியினைச் சேர்ந்த ஓஜா பாரதிய ஜனதா கட்சியின் உறுப்பினர் ஆவார். இவர் பாரதிய ஜனதா கட்சியின் வேட்பாளராக 2019ஆம் ஆண்டு நடைபெற்ற இந்தியப் பொதுத் தேர்தலில் குவகாத்தி மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினராக பணியாற்றி வருகிறார். ஓஜா 1996 முதல் 1997 வரை குவகாத்தி மாநகராட்சி தந்தையாகவும் பணியாற்றினார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:17வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1950 பிறப்புகள்
யசோதா ரெட்டி

**யசோதா ரெட்டி** (*Yasoda Reddy*)(5 ஆகத்து 1925 - 18 பிப்ரவரி 1983) என்பவர் இந்திய மாநிலமான ஆந்திரப் பிரதேசத்தைச் சேர்ந்த அரசியல்வாதி ஆவார். இவர் 1962 முதல் 1967 வரை கர்நூல் மக்களவைத் தொகுதியின் மக்களவை உறுப்பினராக இந்திய நாடாளுமன்றத்தின் 3வது மக்களவை உறுப்பினராக இருந்தார்.

1956-1962 மற்றும் 1967-1972 காலகட்டத்தில் ஆந்திரப் பிரதேசத்திலிருந்து மாநிலங்களவை உறுப்பினராகவும் இருந்துள்ளார்.

## மேற்கோள்கள்

பகுப்பு:கர்நூல் மாவட்ட மக்கள்
பகுப்பு:3வது மக்களவை உறுப்பினர்கள்
பகுப்பு:1983 இறப்புகள்
பகுப்பு:1925 பிறப்புகள்
பகுப்பு:ஆந்திரப் பிரதேச அரசியல்வாதிகள்
சுசீலா ரோகத்கி

**சுசீலா ரோகத்கி** (*Sushila Rohatgi*) என்பவர் (21 ஆகத்து 1921-9 ஏப்ரல் 2011) இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். ரோகத்தி இந்தியத் தேசிய காங்கிரசின் தலைவராக இருந்தார். இவர் இந்திய அரசில் மத்திய அமைச்சராக இருந்துள்ளார். மதன் மோகன் மாளவியாவின் கொள்ளுப்பேத்தியான இவர், உத்தரப் பிரதேசத்திலிருந்து இரண்டு முறை மக்களவைக்குத் தேர்ந்தெடுக்கப்பட்டார். மேலும் 1985-ல் மாநிலங்களவை உறுப்பினராகவும் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:2011 இறப்புகள்
பகுப்பு:1921 பிறப்புகள்
ருக்மணி பாய்

**ருக்மணி பாய்** (*Rukmani Bai*)(1907-1962) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். மத்தியப் பிரதேசத்தினைச் சேர்ந்த இவர் இந்தியத் தேசிய காங்கிரசு கட்சியின் உறுப்பினர் ஆவார். இவர் இந்திய நாடாளுமன்றத்தின் மேல் சபையான மாநிலங்களவையில் மத்தியப் பிரதேசத்தை பிரதிநிதித்துவப்படுத்தினார்.

## மேற்கோள்கள்

பகுப்பு:1962 இறப்புகள்
பகுப்பு:1907 பிறப்புகள்
சாவித்ரி தாக்கூர்

**சாவித்ரி தாக்கூர்** (*Savitri Thakur*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். தாக்கூர் பாரதிய ஜனதா கட்சியை சேர்ந்தவர். இவர் 2014ஆம் ஆண்டு நடைபெற்ற இந்திய மக்களவைப் பொதுத்தேர்தலில் மத்தியப் பிரதேசத்தின் தார் மக்களவைத் தொகுதியில் பாஜக சார்பில் போட்டியிட்டு வெற்றி பெற்றார்.
இவர் 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் தார் மக்களவைத் தொகுதியில் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:1978 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
வீட்டுவசதி மற்றும் நகர்ப்புற விவகாரங்கள் அமைச்சகம்

**வீட்டுவசதி மற்றும் நகர்ப்புற விவகாரங்கள் அமைச்சகம்** (*MoHUA*), இந்திய அரசின் அமைச்சகங்களில் ஒன்றாகும். இதன் மூத்த அமைச்சர் ஹர்தீப் சிங் பூரி மற்றும் இணை அமைச்சர் கௌசல் கிசோர் ஆவார். இது இந்தியாவில் வீட்டுவசதி மற்றும் நகர்ப்புற மேம்பாடு தொடர்பான சட்டங்கள், விதிகள் மற்றும் ஒழுங்குமுறைகளை உருவாக்குதல் மற்றும் நிர்வகித்தல் ஆகியவற்றில் நிர்வாக அதிகாரம் கொண்ட இந்திய அரசாங்கத்தின் அமைச்சகமாகும். இந்த அமைச்சகத்தின் தற்போதைய அமைச்சர்  ஹர்தீப் சிங் பூரி ஆவார்.

இந்த அமைச்சகம் 27 ஆகஸ்டு 2015 அன்று இந்தியாவில் 100 திறன் மிகு நகரங்கள் திட்டத்தை அறிவித்தது. மேலும் தூய்மை இந்தியா இயக்கத்தையும் நிர்வகிக்கிறது. சூலை 2019இல் மெட்ரோ இரயில் திட்டங்களை அறிவித்தது.

## அமைப்பு
### இணைக்கப்பட்ட அலுவலகங்கள்
# மத்திய பொதுப்பணித்துறை (CPWD)
# தோட்டங்களின் இயக்குநரகம்
# நிலம் மற்றும் மேம்பாட்டு அலுவலகம்
# அச்சு அலுவலகம்
#### துணை அலுவலகங்கள்
# நகரம் மற்றும் நாடு திட்டமிடல் அமைப்பு
# எழுதுபொருள் அலுவலகம்
# வெளியீடு துறை
#### சட்டப்பூர்வ அமைப்புகள்
# தில்லி நகர்ப்புற கலை ஆணையம்
# தேசியத் தலைநகர் மண்டல திட்ட வாரியம்
# நகர்ப்புற விவகாரங்களுக்கான தேசிய நிறுவனம்
# ராஜ்காட் சமாதி குழு
# தில்லி மேம்பாட்டு ஆணையம் 
### மத்திய பொதுத்துறை நிறுவனங்கள்
# தேசிய கட்டுமான நிறுவனம், இந்தியா 
# வீட்டுவசதி மற்றும் நகர்ப்புற மேம்பாட்டு கழகம் 
# இந்துஸ்தான் ப்ரீஃபாப் லிமிடெட்
# தேசிய தலைநகர் மண்டல போக்குவரத்து கழகம்
# நகர்ப்புற பொதுமக்கள் போக்குவரத்து நிறுவனம் (UMTC)
### கூட்டுத் திட்டங்கள்
# சீர்மிகு நகரங்கள் திட்டம் 
# நகர்ப்புற போக்குவரத்து
# தூய்மை இந்தியா இயக்கம் 
# தில்லி மெட்ரோ
# சென்னை மெட்ரோ 
# கொல்கத்தா மெட்ரோ
# பெங்களூர் மெட்ரோ
#  ரேபிட் மெட்ரோ குர்கான்
# ஜெய்ப்பூர் மெட்ரோ
# மும்பை மெட்ரோ
# லக்னோ மெட்ரோ
# கொச்சி மெட்ரோ
# நொய்டா மெட்ரோ
# நவி மும்பை மெட்ரோ
# மும்பை மோனோரயில்
# நாக்பூர் மெட்ரோ
## இதனையும் காண்க
* இந்திய அரசின் அமைச்சகங்கள்
## மேற்கோள்கள்

பகுப்பு:இந்திய அமைச்சகம்
பகுப்பு:வீட்டுவசதி மற்றும் நகர்ப்புற விவகாரங்கள் அமைச்சகம்
பரிதா தோப்னோ

**பரிதா தோப்னோ** (*Frida Topno*)(20 செப்டம்பர் 1925 - 6 பிப்ரவரி 2018) என்பவர் ஒடிசாவைச் சேர்ந்த ஒரு இந்திய அரசியல்வாதி ஆவார்.

இவர் 1991-ல் 10வது மக்களவை மற்றும் 1996-ல் 11வது மக்களவையில் இந்தியத் தேசிய காங்கிரசு கட்சி வேட்பாளராக ஒடிசாவின் சுந்தர்கர் மக்களவைத் தொகுதியின் உறுப்பினராகத் தேர்ந்தெடுக்கப்பட்டார். இவர் 6 பிப்ரவரி 2018 அன்று தனது 92 வயதில் இறந்தார்.

தோப்னோ, ஒடிசாவிலிருந்து 1998-2002 காலத்திற்கான இந்திய நாடாளுமன்றத்தின் மேல் சபையானமாநிலங்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:முண்டா மக்கள்
பகுப்பு:2018 இறப்புகள்
பகுப்பு:1925 பிறப்புகள்
மலேசிய சாலை போக்குவரத்து துறை

**மலேசிய சாலை போக்குவரத்து துறை** (மலாய்: *Jabatan Pengangkutan Jalan Malaysia* (**JPJ**); ஆங்கிலம்: *Road Transport Department Malaysia*); என்பது மலேசிய போக்குவரத்து அமைச்சின் (*Malaysian Ministry of Transport*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும். 

மலேசியாவில் உள்ள அனைத்து வாகன ஓட்டுநர்களுக்கும் வாகனம் செலுத்துவதற்கான உரிமம் (*Licensing of Drivers*) வழங்குவது; மற்றும் அனைத்து மோட்டார் வாகனங்கள் மற்றும் கனரக வாகனங்களுக்கான உரிமம் (*Licensing of Motor Vehicles and Trailers in Malaysia*) வழங்குவது; போன்ற பொறுப்புகளை மேற்கொண்டு வருகிறது. 

அத்துடன் மலேசியாவில் உள்ள அனைத்து வாகனங்களுக்கும் போக்குவரத்துப் பதிவெண்களை (*Malaysian Number Plates*) வழங்குவதும் இந்தத் துறையின் பொறுப்பாகும்.

## பொது

சாலை போக்குவரத்து சட்டத்தின்படி (*Road Transport Act*) சட்டவிதிகளை அமலாக்கம் செய்வது; மற்றும் ஒழுங்குமுறை கடமைகளை (*Enforcement and Regulatory Duties*) நிறைவேற்றுவது; போன்ற முக்கியமான செயல்பாடுகள், மலேசிய சாலை போக்குவரத்து துறையின் கீழ் உள்ளன.

## வரலாறு

1937-ஆம் ஆண்டு போக்குவரத்துச் சட்டம் 1937-இன் கீழ் (*Traffic Enactment 1937*) மலாயா கூட்டமைப்பு மாநிலங்களில் மலேசிய சாலை போக்குவரத்து துறை நிறுவப்பட்டது. அப்போது பிரித்தானிய இராணுவச் சட்டம் அமலில் இருந்தது. 

அந்த நேரத்தில் பிரித்தானிய மலாயா (*British Malaya*) நிர்வாகம் பொது நிறுவனங்களைக் கட்டுப் படுத்தவும் உரிமம் வழங்கவும்; சாலைப் போக்குவரத்து வாரியம் (*Road Transport Authority*) எனும் ஓர் வாரியத்தைத் தோற்றுவித்தது. 

## போக்குவரத்து சட்டங்கள்

ஏப்ரல் 1946-இல் மலாயா ஒன்றியம் (*Federation of Malaya*) நிறுவப்பட்டது. அதன் பின்னர் சாலைப் போக்குவரத்து வாரியத்தின் அதிகாரம்; மலாயா முழுவதும் உள்ளடக்கிய மோட்டார் வாகனங்களின் பதிவாளர் மற்றும் சோதனையாளர் அலுவலகத்தால் (*Office of the Registrar and Inspection of Motor Vehicles*) கையகப் படுத்தப்பட்டது.

### சாலைப் போக்குவரத்து சட்டம் 1953

போக்குவரத்துச் சட்டம் 1937-க்குப் பதிலாக, 1953-ஆம் ஆண்டில் சாலைப் போக்குவரத்து சட்டம் 1953 (*Road Traffic Ordinance 1953*) என்ற ஒரு புதிய சாலைச் சட்டம் இயற்றப்பட்டது. சட்டத்தின் முக்கியத்துவத்தைக் கருத்தில் கொண்டு, வணிக வாகனங்களுக்கு என ஓர் அமலாக்கப் பிரிவு (*Enforcement Division*) உருவாக்கப்பட்டது.

### சாலைப் போக்குவரத்து சட்டம் 1987

ஏப்ரல் 1, 1946-இல், சாலைப் போக்குவரத்துத் துறை (*Jabatan Pengangkutan Jalan*) நிறுவப்பட்டது. இத்துறை நிறுவப் பட்டதன் தொடர்பாக, 1958-ஆம் ஆண்டு சாலைப் போக்குவரத்து சட்டம் (*Road Traffic Ordinance of 1958*); 1987-ஆம் ஆண்டு சாலைப் போக்குவரத்து சட்டம் (*Road Transport Act of 1987*); போன்ற சாலைப் போக்குவரத்துச் சட்டங்கள் இயற்றப்பட்டன.

## மேற்கோள்கள்

* *Kurikulum Pendidikan Pemanduan (KPP), Panduan Pembelajaran* - textbook by Malaysian Road Transport Department (JPJ)

## மேலும் காண்க

* மலேசிய ஓட்டுநர் உரிமம் (*Driving licence in Malaysia*)
* மலேசிய போக்குவரத்து பதிவெண்கள் (*Vehicle registration plates of Malaysia*)
* புசுபாகோம் (*Puspakom*)
* மலேசிய சாலை அடையாளங்கள் (*Road signs in Malaysia*)

## வெளி இணைப்புகள்
* 
* JPJ unofficial website
* 

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:மலேசியாவில் போக்குவரத்து
பகுப்பு:மலேசியாவில் பேருந்து போக்குவரத்து
பகுப்பு:மலேசியாவில் சாலைப் போக்குவரத்து
கமல் கலை

**கமல் கலை**  (*Kamal Kalai*) இந்தியாவைச் சேர்ந்த ஓர் அரசியல்வாதியாவார். திரிபுரா பழங்குடியினர் பகுதிகள் தன்னாட்சி மாவட்டப் பேரவையின்  நிர்வாக உறுப்பினராக உள்ளார். திப்ரா மோதா கட்சியின் தலைவராகவும் மகாராணி-தெலியமுரா தொகுதியில் இருந்து மாவட்டப் பேரவை  உறுப்பினராகவும் உள்ளார்.

## மேற்கோள்கள்

பகுப்பு:திரிபுரா அரசியல்வாதிகள்
பகுப்பு:வாழும் மக்கள்
பகுப்பு:1975 பிறப்புகள்